CZ 75

CZ 75 er en tsjekkoslovakisk halv-automatisk pistol introdusert i 1975.

Pistolen var en av de første etter Browning Hi-Power som hadde høykapasitetsmagasin. På sluttet av 1980-tallet kom alle modellene med tennålssikring, og fikk bokstaven B etter navnet (CZ 75B). Både rammen og glidestykket er støpt i høy kvalitet, løpet har seks riflinger med 1:9,7 vridning.

Opprinnelig tiltenkt eksport ble produksjonen av CZ 75 satt igang i 1976. Det er laget mange varianter av pistolen, og en del kloner er blitt laget etterhvert, blant annet den italienske Tanfoglio Combat. Pistolen er populær hos mange nybegynnerskyttere, og over 1 million eksemplarer er produsert.

Varianter 
Varianter av CZ 75 fra CZ inkluderer:

CZ 75 Originalen, gjenkjennelig på avrundet avtrekkerbøyle og hane.
CZ 75B Andre generasjon, denne med intern sikring av tennstempelet, firkantet avtrekkerbøyle og ringformet hammer.
CZ 85 Variant for høyre- og venstrehendte.
CZ 85B Andre generasjon av CZ 85.
CZ 75 Compact En vanlig CZ 75 med kortere grep og 99 mm (3,9 tommer) løp.  Denne finnes også i .40 S&W.
CZ 75 D PČR (Policie České republiky En kompakt versjon for det tsjekkiske statspolitiet.;CZ 75B SA: En CZ 75 i single action og med magasin som faller fritt fra skjeftet.  Tilgjengelig i 9 mm og .40 S&W.
CZ 75 P-01 En variant av Compact for politibruk, med aluminumsramme, nedspenner og monteringsskinne under løpet.  Det nye tjenestevåpenet til det tsjekkiske statspolitiet.  En av de få umodifiserte, Nato-sertifiserte pistoler som er tilgjengelig for allment kjøp.  Natolagernummer er

CZ 75 SP-01/SP-01 TacticalLigner P-01 med tilbehørsskinne, men konstruert i stål og med ramme i full størrelse.  Kommer med ekstra stort magasin (19 skudd) og med høyre- og venstrehendt sikringsfløy (SP-01) eller med høyre- og venstrehendt nedspenner (SP-01 Tactical).  Brukt i 2005 IPSC Handgun World Shoot XIV av verdensmestere Adam Tyc og Angus Hobdell (de tok første og tredjeplass).
CZ 75 SP-01 Shadow Forbedret politivariant av SP-01.  Sikringen på tennstempelet er fjernet, til fordel for bedre avtrekk. Skjeftet og sikringsfløyen har noe annen form, en svakere rekylfjær for lettere lading og fiberoptisk belyst frontsikte og baksikte av «Novak-type». Etter at Shadow 2 kom har CZ 75 SP-01 Shadow av enkelte fått kallenavnet «Shadow 1».
CZ Shadow 2 I 2016 ble Shadow 2 lansert som en videreutvikling av CZ 75 SP-01 Shadow («Shadow 1») myntet på konkurranseskyting og designet i samarbeid med eliteskyttere fra CZ-teamet i IPSC. Shadow 2 har nytt design på mange områder, og mange av delene til Shadow 1 er derfor ikke kompatible. Blant endringene er lengre pipe (120 mm som standard), lettet glidestykke med annen form, bredere ramme og varsler, mer aggresiv nettskjæring, justert grepsergonomi, og mindre fiberkorn på forsiktet. I 2020 kom Shadow 2 Optic Ready (OR) hvor glidestykket er frest for reflekssikte.
CZ-75 Compact .40 Ligner SP-01, men i .40 S&W, og med stålramme.  I stedet for nedspenner har den høyre- og venstrehendt sikringsfløy.  10-skudds magasin.
CZ 75 Standard IPSCUtviklet spesielt for IPSC-konkurranser med forlenget skjefte, single action-avtrekk, mer solide magasiner som faller fritt fra magasinbrønnen og en forstørret magasinbrønn.  Senere erstattet av CZ 75 Tactical Sport.  Tilgjengelig i 9mm (20 skudd) og .40 S&W (16 skudd).
CZ 75 ChampionKonkurranseversjon for IPSC-konkurranser, med rekyldemper, justerbar avtrekker, forlenget magasinutløsner, høyre- og venstrehendt sikringsfløy, justerbare sikter og blånert glidestykke og forniklet ramme.

CZ 2075 RAMI Subkompakt variant beregnet på det amerikanske markedet, for å bæres skjult.  3 tommers løp, aluminiumsramme og lavere siktemidler.  Finnes i 9 mm og .40 S&W med henholdsvis 10 og 8 skudds magasinkapasitet.  Et 14-skudds magasin selges til 9 mm-utgaven.
CZ 75BD En variant av den utbredte CZ 75B, med nedspenner i stedet for tradisjonell sikringsfløy.
CZ 75 Kadet En variant i .22 Long Rifle, tilgjengelig som helt våpen eller konverteringssett til en vanlig CZ 75B.
CZ 75 FULL AUTO  Helautomatisk utgave lansert i 1992 for politi og militært bruk.  Et ekstra magasin kan festes under våpenet og fungere som frontgrep.

Kloner 
 Spitfire
 Bren Ten
 Jericho 941
 ITM AT-88
 Tanfoglio Force 
 Tanfoglio Combat
 NZ-75
 M2000
 Springfield P9
 M2000
 Renato Gamba G90
 Witness Elite Gold
 Canik55 Pirhana, Shark
 AR-24
 Vltor Fortis

Se også 
 CZ P-10 C

Referanser

Eksterne lenker 
 
 CZ 75 hos Modern Firearms  
 Instruksjonsmanual for CZ 75

Pistoler
Skytevåpen i kaliber 9 mm